### Beslutninger

Freddy Andresen med bemærkning, at byrådet i sit møde den 1. december 2022 har vedtaget Magistratens foranstående indstilling af 21. november 2022.

Et mindretal bestående af Enhedslisten de Rød-Grønnes byrådsgruppe kunne tiltræde indstillingen med bemærkning om, at deres ændringsforslag af 28. august 2022 ligesom forslaget fra Venstres byrådsgruppe indgår i den kommende byrådsindstilling vedrørende kommissorium og behandling af det vilde problem Rekruttering og kompetencer.

###

Beslutningsforslag fra V

[adresse] skal gøre en særlig indsats for at få sine medarbejdere, der arbejder borgernært, op i tid.

Carl Paulsen er en af de største udfordringer på tværs af de store velfærdsområder. Derfor er det nødvendigt at se på hvordan vi kan arbejde med at få flyttet flere medarbejdere fra del- til fuldtid.

Grunden til, at der er en udbredt praksis med deltid skyldes flere forhold. Dels har der været et hensyn til driften med en økonomi og vagtplanlægning, der skal gå op. Men det skyldes også vaner og kultur hos både ledere og medarbejdere. Vi har dog en fælles erkendelse af, at det er en vigtig indsats. [adresse] medarbejdere skal op i tid, og vi skal give dem retten til at arbejde på fuld tid.

Det er nødvendigt at gøre en indsats nu, for at vi som kommune kan nyde gavn af de medarbejderressourcer, der ligger i spændet mellem deltid og fuld tid. Det vil hjælpe os i en svær rekrutteringssituation for alle de borgernære velfærdsfunktioner.

Samtidig kommer det borgerne til gavn. Anvendt på den rigtige måde er der tale om tid, hvor medarbejderne skaber gode, koordinerede og tværfaglige løsninger for borgerne. Det viser erfaringerne fra de teams i Sundhed og Omsorg, som i dag har en høj beskæftigelsesgrad.

Og det vil også komme medarbejderne til gavn. Både i form af et bedre forsørgelsesgrundlag og pension. Men det handler også om trivslen på arbejdspladsen og oplevet mindre stressbelastning ved at gå op i tid. Det viser erfaringerne fra [adresse] og [adresse], som længe har været på en såkaldt ”Fultids-rejse”.

På trods af kendte udfordringer er der i dag ledere og teams, for hvem det faktisk lykkes at have en høj beskæftigelsesgrad, en høj medarbejdertrivsel og en økonomi i balance. Det vigtige budskab er, at vi skal lytte til de lederes erfaringer med at få medarbejderne op-i-tid og brede dem ud til resten af organisationen. Ledere skal have mulighed for at inspirere hinanden, så vi får skabt et fælles fokus og samlet løft af beskæftigelsesgraden. Men vi også støtte vores medarbejdere i at arbejde på fuld tid.

Eksempel: Sundhed og Omsorg?

I dag arbejder knap 1.000 sundhedsfaglige medarbejdere på fuld tid i Sundhed og Omsorg, mens 780 medarbejdere arbejder 30 timer om ugen og 380 medarbejdere 32 timer om ugen.

Det forslås derfor:

-At alle sundhedsfaglige og borgernære stillinger i [adresse] slås op som fuldtidsstillinger.

-At alle ansatte i [adresse], som i dag arbejder på deltid, har ret til at gå op i tid / arbejde fuld tid – særligt på de store velfærdsområder.

-At hver magistratsafdeling fastsætter målsætninger for hvor mange medarbejdere der går op i tid.

Indstilling fra Borgmesterens Afdeling

Svar på forslag fra V om at flytte medarbejdere i borgernære funktioner fra del- til fuldtid

### Resume

Den 31. august 2022 behandlede Byrådet et forslag fra Venstre om at flytte medarbejdere i borgernære funktioner fra deltid til fuld tid. På baggrund heraf fremsendes nærværende indstilling.

[adresse] oplever, som landets andre offentlige og private arbejdspladser, stigende udfordringer ved at fastholde og rekruttere det fornødne antal medarbejdere med relevante kompetencer.

Rekruttering og kompetence er et vildt problem, hvor vi på nuværende tidspunkt hverken kender alle bagvedliggende årsager eller de nødvendige greb og løsninger, der skal til for at påvirke eller løse problemet. Vi ved dog at en del af udfordringen er, at for mange medarbejdere på de store, borgernære velfærdsområder arbejder deltid, i forhold til behovet for kvalificeret arbejdskraft.

Marianne Svendsen kan ikke løses med ét greb eller af én aktør. Det fordrer at vi som organisation ikke lukker os om os selv, men tør gå nye veje, afprøve nye metoder, tilgange og tør udfordre de eksisterende præmisser. Når vores store udfordring er mangel på kvalificerede medarbejdere, bør vi være opsøgende på at få bragt netop deres perspektiver i spil.

### Beslutningspunkter

Det indstilles:

At 1) I arbejdet med op-i-tid bygger vi ovenpå de gode erfaringer der findes i såvel [adresse] og andre organisationer. Dette løftes i normalsystemet, bl.a. i MED-organisationen og kommunens HR- og Personale-styregruppe

At 2) Arbejdet med op-i-tid indgår og italesættes i den kommende byrådsindstilling vedr. kommissorium og behandling af det vilde problem Rekruttering og kompetencer, der vil sætte en ambitiøs og nytænkende retning for indsatsen. I dette arbejde vil de tre konkrete forslag fra Venstres beslutningsforslag ligeledes indgå og behandles.

### Sagsforløb

Udvalg: [adresse]

Dato: 31-08-2022

Werner Bertelsen:

Fremsendes med ændringsforslaget fra Enhedslisten de Rød-Grønnes byrådsgruppe af 28. august 2022 til Magistratsafdelingen for Sundhed og Omsorg, Magistratsafdelingen for Sociale Forhold og Beskæftigelse, Magistratsafdelingen for Teknik og Miljø, Magistratsafdelingen for Kultur og Borgerservice, Magistratsafdelingen for Børn og Unge og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 31. august 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 21-11-2022

Werner Bertelsen:

Fremsendes til [adresse] med bemærkning, at Magistraten i mødet den 21. november 2022 anbefaler, at byrådet tiltræder Borgmesterens Afdelings indstilling af 9. november 2022.